
A V I Z

asupra propunerii legislative pentru modificarea şi completarea Legii privind  reforma în domeniul sănătăţii nr.95/2006


În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare,  Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii privind  reforma în domeniul sănătăţii nr.95/2006, trimisă cu adresa nr. Pl - x 207 din 2 aprilie  2007, înregistrată sub nr.31/373 din  3 aprilie  2007. 
Potrivit dispoziţiilor art.75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu  modificările ulterioare,  Camera Deputaţilor este  Cameră  decizională. 

Senatul, în calitate de primă Cameră sesizată, a respins propunerea  legislativă  în şedinţa din 28 martie 2007.
             
În temeiul  prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din  18  aprilie  2007.



Membrii Comisiei au examinat iniţiativa legislativă, avizul favorabil al Consiliului Legislativ transmis cu adresa nr.1488 din 6 noiembrie 2006 şi punctul de vedere  al  Guvernului  transmis  cu  adresa nr.3580 din 24 noiembrie 2006,  prin care  nu  se susţine  adoptarea  propunerii  legislative. 

Cu prilejul dezbaterilor, membrii Comisiei juridice au constatat că această propunerea legislativă nu  se justifică întrucât  în temeiul art.213 alin. (1) lit. a) din Legea  nr. 95/2006, beneficiază de asigurare în cadrul sistemului de asigurări sociale de sănătate, fără  plata  contribuţiei, toţi copii până la  vârsta de 18 ani, tinerii de la  18 ani la   vârsta de 26 de ani, dacă  sunt elevi, inclusiv absolvenţii de liceu, până  la  începerea anului universitar, dar  nu  mai  mult de 3 luni, ucenici sau  studenţi şi dacă nu realizează venituri din muncă.
Faţă  de aceste  considerente,  membrii  Comisiei  juridice, de disciplină şi imunităţi, au  hotărât,  cu  majoritate  de voturi, avizarea  negativă  a  iniţiativei  legislative.



În raport cu obiectul şi conţinutul său, propunerea  legislativă  face parte din categoria legilor  organice.

          PREŞEDINTE,                                           SECRETAR,

